## Miguel Barrachina: “Renovem el parc mòbil de les oficines comarcals agràries per a oferir un millor servici als nostres agricultors i ramaders”

*** El conseller d’Agricultura, Aigua, Ramaderia i Pesca ha entregat les claus de 14 nous vehicles, 5 per a la província d’Alacant, 2 per a Castelló i 7 per a València
* Subratlla que “és fonamental modernitzar la flota i dotar les OCA amb les ferramentes necessàries per a millorar el servici que presten els primers que estan en contacte amb els agricultors**

El conseller d’Agricultura, Aigua, Ramaderia i Pesca, Miguel Barrachina, ha entregat les claus dels 14 nous vehicles destinats a les oficines comarcals agràries de la Comunitat Valenciana, ja que “és fonamental modernitzar la flota i que el personal de les oficines dispose de les ferramentes necessàries per a oferir un millor servici als nostres agricultors i ramaders”.

Barrachina ha explicat que “és fonamental que el personal de les oficines dispose de les ferramentes necessàries per a dur a terme la seua labor amb la seguretat garantida i l’eficiència necessària”.

Dels nous vehicles, cinc aniran destinats a les OCA de la Marina Alta, el Vinalopó Mitjà, l’Alt Vinalopó, Camps d’Elx i Alacant, a la província d’Alacant. Altres dos cotxes són per a les oficines comarcals la Plana Baixa i la Plana Alta a Castelló, i altres cinc són per a la província de València, en concret per a les OCA de la Safor, l’Horta Nord, la Ribera Baixa, Utiel, Castelló de Rugat i la Direcció Territorial de València. L’últim dels vehicles estarà a la disposició de la vicesecretaria.

Cal recordar que les oficines comarcals agràries són unitats administratives territorials implantades en el territori de la comarca des de la dècada dels noranta, i que “la seua destacable afecció al territori té la seua justificació per l’essencial relació que sempre s’ha mantingut entre el personal funcionari de les oficines amb les persones usuàries del servici que es presta en les mateixes” ha indicat el conseller.

Barrachina ha destacat la labor que exercix el personal tècnic d’estes oficines, que és qui posa en relació la realitat de les parcel·les i les inversions agràries amb les exigències jurídiques de l’actuació pública de la Conselleria.

De fet, són ells els qui testifiquen les necessitats d’actuació pública requerides per la normativa de foment agrari, de sanitat agroalimentària i de comprovació de danys en les explotacions agràries per inclemències meteorològiques.

“Per això estem convençuts que tots ells mereixen que es facen les millors inversions possibles en els centres públics a on residixen”, ha conclòs el conseller.

Fecha: 07/10/2024